Na temelju članka 10. stavak 2. Zakona o poljoprivrednom zemljištu („Narodne novine“ broj 20/18, 115/18 i 98/19) i članka 30. Statuta Općine Vladislavci („Službeni glasnik“ Općine Vladislavci broj 3/13, 3/17, 2/18, 4/20, 8/20/ i 2/21), Općinsko vijeće Općine Vladislavci na 13. sjednici, održanoj dana 28. ožujka 2022. donosi

**ZAKLJUČAK**

**o usvajanju Izvješća o primjeni agrotehničkih mjera za 2021. godinu**

**I.**

Usvaja se Izvješće o primjeni agrotehničkih mjera za 2021. godinu, Klasa: 320-01/22-05/01 , Ur.broj: 2158-41-02-22-1 od 14. ožujka 2022. godine.

**II.**

Sastavni dio ovog Zaključka je Izvješće iz točke I. ovog Zaključka.

**III.**

Ovaj Zaključak objavit će se u „Službenom glasniku“ Općine Vladislavci.

KLASA: 320-01/22-05/01

Urbroj: 2158-41-01-22-02

Vladislavci, 28. ožujka 2022.

**Predsjednik**

**Općinskog Vijeća**

Krunoslav Morović, v.r.

Na temelju članka 10. stavak 2. Zakona o poljoprivrednom zemljištu („Narodne novine“ broj 20/18, 115/18 i 98/19) i članka 36. Statuta Općine Vladislavci („Službeni glasnik“ Općine Vladislavci br. 3/13, 3/17, 2/18, 4/20, 8/20/ i 2/21 ) općinski načelnik podnosi

**I Z V J E Š Ć E**

**o primjeni agrotehničkih mjera za 2021. godinu**

1. **UVOD**

Odlukom o agrotehničkim mjerama za uređivanje i održavanje poljoprivrednih rudina te mjerama zaštite od požara na poljoprivrednom zemljištu na području Općine Vladislavci („Službeni glasnik“ Općine Vladislavci br. 6/15; dalje u tekstu: Odluka) propisane su potrebne agrotehničke mjere u slučajevima u kojima bi propuštanje tih mjera nanijelo štetu, onemogućilo ili smanjilo poljoprivrednu proizvodnju.

Sukladno članku 10. Zakona o poljoprivrednom zemljištu, jedinica lokalne samouprave dostavlja Ministarstvu poljoprivrede i Hrvatskoj agenciji za poljoprivredu i hranu godišnje izvješće o primjeni mjera propisanih Odlukom, do 31. ožujka svake tekuće godine za prethodnu godinu.

Člankom 2. Odluke, pod agrotehničkim mjerama na poljoprivrednom zemljištu propisane su:

* minimalna razina obrade i održavanja poljoprivrednog zemljišta,
* sprječavanje zakorovljenosti i obrastanja višegodišnjim raslinjem,
* suzbijanje biljnih bolesti i štetnika
* korištenje i uništavanje biljnih ostataka,
* održavanje organske tvari u tlu,
* održavanje povoljne strukture tla,
* zaštita od erozije

Člankom 12. Odluke, pod mjerama za uređivanje i održavanje poljoprivrednih rudina, propisane su:

* održavanje živica i međa,
* održavanje poljskih putova,
* uređivanje i održavanje kanala,
* sprječavanje zasjenjivanja susjednih parcela,
* sadnja i održavanje vjetrobranskih pojasa.

Na području Općine Vladislavci ima 2497,63 ha obradivog poljoprivrednog zemljišta.

1. **PROVOĐENJE NADZORA NAD PRIMJENOM AGROTEHNIČKIH MJERA**

Tijekom 2021. godine poljoprivredni redar je u svojem radu sukladno ovlastima nadzirao primjenu agrotehničkih mjera obilaskom terena.

1. **Minimalna razina obrade i održavanja poljoprivrednog zemljišta povoljnim za uzgoj biljaka**

Navedena mjera podrazumijeva provođenje najnužnijih mjera u okviru prikladne tehnologije, a posebno:

- redovito obrađivanje i održavanje poljoprivrednog zemljišta u skladu s određenom biljnom vrstom i načinom uzgoja, odnosno katastarskom kulturom poljoprivrednog zemljišta;

- održavanje ili poboljšanje plodnosti tla;

- održivo gospodarenje trajnim pašnjacima i livadama;

- održavanje površina pod trajnim nasadima u dobrom proizvodnom stanju.

Obilaskom terena utvrđeno je na nekoliko lokacija da su poljoprivredne površine zapuštene i da se ne obrađuju, a postoji i opasnost od širenja bolesti i štetnika na okoline parcele U provođenju nadzora izdavane su opomene. Sve stranke kojima su opomene uručene su postupile prema dobivenim nalozima, problemi se i dalje javljaju za dio poljoprivrednog zemljišta čiji su vlasnici nedostupni zbog neriješenih imovinsko pravnih odnosa, neprovedenih ostavinskih rasprava, i vlasnika i suvlasnika koji su izvan Republike Hrvatske, nepoznata boravišta.

1. **Sprječavanje zakorovljenosti i obrastanje višegodišnjim raslinjem**

U cilju sprječavanja zakorovljenosti i obrastanja višegodišnjim korovom poljoprivrednog zemljišta vlasnici i posjednici dužni su primjenjivati odgovarajuće agrotehničke mjere obrade tla i njege usjeva i nasada i to naročito:

* redovito okopavati i kositi travu i korov, te krčiti višegodišnje raslinje,
* spaljivanjem uništavati korov i višegodišnje raslinje
* u neposrednoj blizini međa kositi travu i korov kako ne bi došlo do ometanja susjednih kultura.

Obilaskom terena utvrđeno je zadovoljavajuće stanje obrade i održavanja poljoprivrednog zemljišta te nisu uočeni veći problemi.

U provođenju nadzora izdavane su opomene za uklanjanje korova na poljoprivrednim površinama, u pravilu nakon žetve pšenice i ozimih kultura. Sve stranke su postupile prema dobivenim nalozima.

Problemi se i dalje javljaju zbog neriješenih imovinsko pravnih odnosa, neprovedenih ostavinskih rasprava, i vlasnika i suvlasnika koji su izvan Republike Hrvatske, nepoznata boravišta.

**3. Suzbijanje organizama štetnih za bilje**

U cilju suzbijanja organizama štetnih za bilje vlasnici odnosno posjednici poljoprivrednog zemljišta moraju suzbiti organizme štetne za bilje, a kod suzbijanja obvezni su primjenjivati temeljna načela integralne zaštite bilja sukladno posebnim propisima koji uređuju održivu uporabu pesticida.

Na području Općine Vladislavci sustavno se organizira prikupljanje ambalaže od zaštitnih sredstava i provode postupci za sprječavanje širenja biljnih štetočina te većih problema nema.

1. **Korištenje i uništavanje biljnih ostataka**

Vlasnici i posjednici poljoprivrednog zemljišta dužni su ukloniti sa zemljišta sve biljne ostatke koji bi mogli biti uzrokom širenja biljnih bolesti ili štetnika u određenom agrotehničkom roku sukladno biljnoj kulturi.

Agrotehničke mjere korištenja i uništavanja biljnih ostataka obuhvaćaju:

* obvezu uklanjanja biljnih ostataka nakon žetve na poljoprivrednom zemljištu na kojem se primjenjuje konvencionalna obrada tla,
* primjenu odgovarajućih postupaka sa žetvenim ostacima na površinama na kojima se primjenjuje konzervacijska obrada tla,
* obvezu uklanjanja suhih biljnih ostataka nakon provedenih agrotehničkim mjera u višegodišnjim nasadama,
* obvezu odstranjivanja biljnih ostataka nakon sječe i čišćenja šuma, putova i međa na šumskom zemljištu, koje graniči s poljoprivrednim zemljištem.

Žetveni ostaci ne smiju se spaljivati na poljoprivrednim površinama. Njihovo spaljivanje dopušteno je samo u cilju sprječavanja širenja ili suzbijanja biljnih štetnika.

Uništavanje biljnih ostataka spaljivanjem, kada je to dopušteno, poduzima se uz provođenje mjera zaštite od požara sukladno posebnim propisima i odredbama Odluke o agro tehničkim mjerama.

Na području Općine Vladislavci navedena mjera se primjenjuje, najvećim dijelom baliranjem biljnih ostataka (osobito slama) koji se kasnije koriste kao izvor toplinske energije. Poljoprivredni redar nije zabilježio veće probleme u primjeni ove mjere.

1. **Održavanje razine organske tvari u tlu**

Organska tvar u tlu održava se provođenjem minimalno jednogodišnjeg plodoreda prema pravilima struke. Jednogodišnji plodored podrazumijeva izmjenu strne žitarice-okopavine-industrijsko bilje ili trave ili djeteline ili njihove smjese. Trave, djeteline, djetelinsko-travne smjese, travno-djetelinske smjese su dio plodoreda i mogu na istoj površini ostati duže od tri godine. Podusjevi i međuusjevi i ugar se smatraju kao dio plodoreda.

Na području Općine Vladislavci vlasnici odnosno posjednici poljoprivrednog zemljišta samostalno odlučuju o sjetvi kultura na svom zemljištu, vodeći ručana o godišnjem plodoredu. Značajan je unos žetvenih ostataka u tlo primjenom konvencionalne obrade tla i uravnoteženja gnojidbom organskim gnojem.

1. **Održavanje strukture tla**

Korištenje mehanizacije na poljoprivrednom zemljištu mora biti primjereno stanju i svojstvima zemljišta, tako da se u uvjetima mokrog i vodom natopljenog zemljišta preporučuje izbjegavanje obrade i provoza mehanizacijom na poljoprivrednom zemljištu, osim prilikom žetve i berbe usjeva.

S obzirom na stanje i strukturu zemljišta (uglavnom oranice), mehanizacija koja se koristi primjerena je stanju poljoprivrednog zemljišta i njegovoj strukturi.

Na području Općine Vladislavci tijekom 2021. godine minimalne su površine zemljišta koje su bile poplavljene, s obzirom na razgranatu melioracijsku mrežu te uzimajući u obzir sušni period tijekom vegetativnog razdoblja, nisu zabilježeni značajni problemi koji bi ugrozili stanje i strukturu zemljišta.

1. **Zaštita od erozije**

Zaštita od erozije provodi se održavanjem minimalne pokrovnosti tla sukladno specifičnostima agroekološkog područja.

Zaštita od erozije provodi se upravljanjem i pravilnom obradom na poljoprivrednom zemljištu i ovisno o specifičnim karakteristikama tla.

U svrhu zaštite poljoprivrednog zemljišta od erozije određuju se sljedeće mjere:

* zabrana sječe dugogodišnjih nasada podignutih radi zaštite tla od erozije vodom, osim iz agrotehničkih razloga,
* zabrana preoravanja livada i pašnjaka i neobrađenih površina na strmim zemljištima i njihovo pretvaranje u oranice s jednogodišnjim kulturama,
* zabrana skidanja humusnog odnosno oraničnog sloja na poljoprivrednom zemljištu, osim u slučajevima prenamjene poljoprivrednog zemljišta,
* zabrana uzgoja jednogodišnjih kultura, odnosno obveza sadnje dugogodišnjih nasada i višegodišnjih kultura,
* zatravljivanje strmog zemljišta.

Radi ostvarivanja svrhe vlasnici su dužni održavati pregradne suhozide (gromače) na mjestima gdje postoji neposredna opasnost od pomicanja ili urušavanja tla.

Na području Općine Vladislavci nije zabilježen problem erozije poljoprivrednog zemljišta.

**III. PROVOĐENJE NADZORA NAD PRIMJENOM MJERA ZA UREĐIVANJE I ODRŽAVANJE POLJOPRIVREDNIH RUDINA**

Uz nadzor nad primjenom agrotehničkih mjera, poljoprivredni redar tijekom 2021. godine sukladno svojom ovlastima nadzirao je i primjenu mjera za uređivanje i održavanje poljoprivrednih rudina.

Kao mjere za uređivanje i održavanje poljoprivrednih rudina propisane su slijedeće mjere: održavanje živica i međa, održavanje poljskih putova, uređivanje i održavanje kanala, sprječavanje zasjenjivanja susjednih parcela, sadnja i održavanje vjetrobranskih pojasa.

1. **Održavanje živica i međa**

Vlasnici i posjednici poljoprivrednog zemljišta koji sade živicu, dužni su je redovito održavati i orezivati, na način da spriječe njihovo širenje na susjedno obradivo zemljište i putove, zasjenjivanje susjednih parcela, prerastanje živice na visinu iznad 1m, da spriječe njenu zakorovljenost i da ne ometa promet, vidljivost i preglednost poljskog puta.

Živice uz poljske putove, odnosno međe, mogu se zasaditi najmanje 0,5m od ruba puta, odnosno međe i ne mogu biti šire od 0,5m, te se u svrhu sprečavanja zasjenjivanja susjednih parcela moraju obrezivati tako da njihova visina ne prelazi 1m. Vlasnici i posjednici poljoprivrednog zemljišta dužni su održavati međe tako da budu vidljivo označene, očišćene od korova i višegodišnjeg raslinja, te da ne ometaju provedbu agrotehničkih zahvata. Zabranjeno je izoravanje i oštećivanje međa. Za ograđivanje parcela na međama, zabranjeno je korištenje bodljikave žice i armaturnih mreža.

Na području Općine Vladislavci u 2021. godini nisu evidentirani problemi vezani uz održavanje živica i međa.

**2. Održavanje poljskih putova**

U svrhu iskorištavanja poljoprivrednog zemljišta koriste se poljski putovi. Vlasnici i posjednici poljoprivrednog zemljišta dužni su zajednički s Općinom Vladislavci brinuti se o poljskim putovima koje koriste.

Poljoprivredni redar nadzire održavanje poljskih puteva, a što je u nadležnosti posjednika zemljišta. Općina Vladislavci u 2021. godini financirala je održavanje i izgradnju poljskih puteva i cesta poljoprivredne namjene. Prijava za oštećenje poljskih puteva u 2021. godini nije bilo.

**3. Uređivanje i održavanje kanala**

U cilju održavanja kanala u funkciji odvodnje suvišne vode, vlasnici su dužni održavati i čistiti prirodno stvorene ili izgrađene kanale, tako da se spriječi odronjavanje zemlje, zarastanje korovom, odnosno omogući prirodni tok voda.

Poljoprivredni redar redovito je obavještavao vlasnike ili posjednike poljoprivrednog zemljišta kroz koje prolaze kanali oborinske odvodnje da je iste potrebno redovito uređivati i održavati kako bi se omogućilo nesmetano otjecanje oborinskih voda.

**4. Sprječavanje zasjenjivanja susjednih parcela**

Radi sprječavanja zasjenjivanja susjednih parcela na kojima se vrši poljoprivredna proizvodnja, zabranjuje se sadnja visokog raslinja neposredno uz međe.

Poljoprivredni redar nije utvrdio nepravilnosti propisane ovom mjerom, niti je u 2021. godini zaprimljena prijava za nepravilnosti propisane ovom mjerom.

**5. Sadnja i održavanje vjetrobranskih pojasa**

Radi uređivanja i održavanja poljoprivrednih rudina, a na područjima na kojima je zbog izloženosti vjetru većeg intenziteta ili duljeg trajanja otežana ili smanjena poljoprivredna proizvodnja, vlasnik je dužan određeni pojas zemljišta zasaditi stablašicama.

Stablašice koje čine vjetrobranski pojas, vlasnici su dužni redovito održavati i obnavljati.

Na području Općine Vladislavci nisu zabilježena područja na kojima je smanjena poljoprivredna proizvodnja zbog izloženosti vjetru većeg intenziteta, niti je obveza sadnje vjetrobranskog pojasa utvrđena za vlasnike ili posjednike poljoprivrednog zemljišta.

**IV. POSEBNE MJERE ZAŠTITE OD POŽARA**

Radi sprječavanja požara na poljoprivrednom zemljištu, vlasnici su dužni:

- održavati, uređivati i čistiti međe, živice, kanale, te poljske i šumske putove,

- uklanjati suhe biljne ostatke nakon provedenih agrotehničkim mjera i nakon žetve, berbe i slično, a najkasnije do 01. lipnja tekuće godine,

- uz međe preorati ili očistiti zemljište zatravljeno suhim biljem i biljnim otpadom.

Prilikom uništavanja korova i biljnog otpada, vlasnici su dužni:

* dobiti odobrenje nadležnog DVD-a o mjestu i vremenu spaljivanja,
* spaljivanje obaviti na dijelu zemljišta koje je udaljeno najmanje 200m od ruba šumskog zemljišta i dovoljno udaljeno od krošnji stabala i nasada na susjednim parcelama,
* tlo na kojem se loži vatra radi spaljivanja korova i biljnog otpada mora se očistiti od trave i drugog gorivog materijala,
* spaljivanju moraju biti nazočne osobe koje su zapalile vatru i to od zapaljivanja vatre do njenog potpunog sagorijevanja i uz sebe moraju imati osnovna sredstva i opremu za početno gašenje požara (lopata, kanta napunjena vodom i sl.),
* nakon sagorijevanja osobe su dužne pregledati mjesto loženja i ostatke sagorijevanja u potpunosti ugasiti vodom.

Zabranjeno je spaljivanje poljoprivrednog otpada i korova na poljoprivrednim površinama i ostalom otvorenom prostoru, i to:

- za vrijeme jakog vjetra i noću, od 19,00 do 05,00 sati,

- za vrijeme sezone žetve i zriobe poljoprivrednih kultura.

Provedba ove mjere u nadležnosti je vatrogasne postrojbe i nadležne policijske uprave.

1. **INFORMIRANJE VLASNIKA I POSJEDNIKA**

Općina Vladislavci, redovito svake godine objavljuje informativni letak na web stranici i na oglasnim pločama o obvezi redovitog održavanja poljoprivrednog zemljišta (oranica, ali i svih drugih obradivih površina, uključujući i okućnice), te o štetnim posljedicama u slučaju oglušivanja o istom (novčane kazne, prekršajni postupak).

1. **ZAKLJUČAK**

Jedinstveni upravni odjel Općine Vladislavci putem poljoprivrednog redara je tijekom 2021. godine, redovito svakog mjeseca, pratio provođenje agrotehničkih mjera na području Općine Vladislavci, u katastarskim općinama Vladislavci, Dopsin i Hrastin.

Općina Vladislavci aktivnim mjerama nastoji potaknuti vlasnike i posjednike zemljišta na njihovo obrađivanje i sprečavanje njihove zakorovljenosti, te aktivno provodi nadzor nad poduzimanjem propisanih agrotehničkih mjera.

Problem koji je i dalje ostao neriješen je zakorovljenost dijela poljoprivrednih površina zbog neriješenih imovinsko pravnih odnosa, neprovedenih ostavinskih rasprava, i vlasnika i suvlasnika koji su izvan Republike Hrvatske, nepoznata boravišta.

KLASA: 320-01/22-05/01

Urbroj: 2158-41-02-22-01

Vladislavci, 14. ožujka 2022.

**Općinski načelnik**

Marjan Tomas, v.r.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **PRILOG - Obrazac 1: IZVJEŠĆE O PROVEDBI AGROTEHNIČKIH MJERA** | | | | | | | | | |  | |
| **ŽUPANIJA1 : OSJEČKO-BARANJSKA** | | | | | | | | | |  | |
| **OPĆINA/GRAD 2: VLADISLAVCI** | | | | | | | | | |  | |
|  |  |  |  |  |  |  |  |  |  | |
| Ukupna površina poljoprivrednog zemljišta na području općine 2850 ha  **Prikaz agrotehničkih mjera i njihova provedba na području općine Vladislavci za 2021. godinu** | | | | | | | | | |  | |
|  |  |  |  |  |  |  |  |  |  | |
| Redni broj | Naziv agrotehničkih mjera: | Da li se mjera provodi, da/ne | | Nosioci nadzora provedbe mjera na terenu osobe | Broj nadzora | Broj postupanja (opomene/pisana upozorenja/ostalo) | Aktivne mjere poticanja provedbe agrotehničkih mjera od strane općina/gradova | Problemi u provedbi Pravilnika o agrotehničkim mjerama na terenu |
|
| 1. | 2. | 3. | | 4. | 5. | 6. | 7. | 8. |
| 1 | minimalna razina obrade i održavanja poljoprivrednog zemljišta povoljnim za uzgoj biljaka | da | | poljoprivredni redar | 30 | 10 | obavijesti na oglasnoj ploči |  |
| 2 | sprječavanje zakorovljenosti i obrastanja višegodišnjim raslinjem | da | | poljoprivredni redar | 15 | 2 | obavijesti na oglasnoj ploči | problemi u provedbi Pravilnika o agrotehničkim mjerama na terenu postoje u situacijama kada su vlasnici nedostupni, i u slučajevima kada već godinama nisu provedeni ostavinski postupci |
| 3 | suzbijanje biljnih bolesti i štetnika , | da | | poljoprivredni redar | 2 | 0 | obavijesti na oglasnoj ploči |  |
| 4 | postupanje s  biljnim ostatcima | da | | poljoprivredni redar | 35 | 10 | obavijesti na oglasnoj ploči |  |
| 5 | održavanje organske tvari i humusa u tlu, | da | | poljoprivredni redar | 0 | 0 |  |  |
| 6 | održavanje povoljne strukture tla | da | | poljoprivredni redar | 0 | 0 |  |  |
| 7 | zaštita od erozije | da | | poljoprivredni redar | 0 | 0 |  |  |
| 8 | gnojidba mineralnim i organskim gnojivima | da | | poljoprivredni redar | 0 | 0 |  |  |
| 9 | odvodnje i navodnjavanje | da | | poljoprivredni redar | 30 | 0 |  |  |
|  |  |  |  |  |  |  |  |  |  | |

**Općinski načelnik**

Marjan Tomas